
AVIZ

asupra propunerii legislative de modificare a Legii nr. 49 din 29 iulie 1991 privind acordarea de indemnizaţii şi sporuri invalizilor, veteranilor şi văduvelor de război

Cu adresa nr. 382 din 16 februarie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă de modificare a Legii nr. 49 din 29 iulie 1991 privind acordarea de indemnizaţii şi sporuri invalizilor, veteranilor şi văduvelor de război.
In urma examinării, în şedinţa din data de 18 martie 1998, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- promovarea prezentei propuneri legislative ar duce la o influenţă financiară asupra bugetului de stat estimată la 242 miliarde lei pentru un an, pentru care în prezent nu există posibilităţi de finanţare;

- în vederea îmbunătăţirii legislaţiei care tratează această problematică, Ministerul Apărării Naţionale are în pregătire un proiect de Lege privind veteranii de război, care va lua în considerare şi propunerea legislativă iniţiată de domnul deputat Petre Ţurlea, Grupul Parlamentar PUNR.

	PREŞEDINTE,

 Traian Decebal Remeş 

